Záchranárske posádky počas všetkých podujatí vykonávajú predovšetkým prevetnívnu činnosť zameranú na predchádzanie vzniku úrazu alebo iných náhlych stavov. Počas celej doby trvania podujatia zotrvávajú na zverenom území a v prípade zdravotných ťažkostí či náhlych úrazov realizujú výjazd za účelom lokalizácie postihnutej osoby a jej následného odborného ošetrenia. V prípade, že je nevyhnutné poskytnúť osobe aj následnú zdravotnú starostlivosť v zdravotníckom zariadení naše posádky zabezpečia vyrozumenie Operačného strediska záchrannej zdravotnej služby a na miesto udalosti v krátkej chvíli dorazí ďalšia posádka, ktorá si zranenú osobu prevezme do svojej starostlivosti. Prehľadný report o počte zásahov a vyšetrení počas Vášho podujatia obdržíte po podujatí v elektronickej podobe.